CELEX: 32021R1040
Language: da
Date: 2021-04-16 00:00:00
Title: Kommissionens delegerede forordning (EU) 2021/1040 af 16. april 2021 om ændring af delegeret forordning (EU) 2016/128 for så vidt angår kravene vedrørende pesticider i fødevarer til særlige medicinske formål, der er udviklet til at dække spædbørns og småbørns ernæringsmæssige behov (EØS-relevant tekst)

25.6.2021   
               
               
                  DA
               
               
                  Den Europæiske Unions Tidende
               
               
                  L 225/1
               
            
         KOMMISSIONENS DELEGEREDE FORORDNING (EU) 2021/1040
         af 16. april 2021
         om ændring af delegeret forordning (EU) 2016/128 for så vidt angår kravene vedrørende pesticider i fødevarer til særlige medicinske formål, der er udviklet til at dække spædbørns og småbørns ernæringsmæssige behov
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (1), særlig artikel 11, stk. 2, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2016/128 (2) er der bl.a. fastsat specifikke krav vedrørende pesticider og restkoncentrationer heraf i fødevarer til særlige medicinske formål, der er udviklet til at dække spædbørns og småbørns ernæringsmæssige behov
                  
               
                     (2)
                  
                  
                     I delegeret forordning (EU) 2016/128 defineres pesticidrester ved hjælp af terminologien i Europa-Parlamentets og Rådets forordning (EF) nr. 1107/2009 (3).
                  
               
                     (3)
                  
                  
                     Artikel 3, stk. 2, litra c), i Europa-Parlamentets og Rådets forordning (EF) nr. 396/2005 (4) indeholder imidlertid en mere præcis definition af pesticidrester.
                  
               
                     (4)
                  
                  
                     Af hensyn til retssikkerheden og klarheden er det nødvendigt at bringe definitionen af restkoncentration i delegeret forordning (EU) 2016/128 i overensstemmelse med definitionen i artikel 3, stk. 2, litra c), i forordning (EF) nr. 396/2005.
                  
               
                     (5)
                  
                  
                     Under hensyntagen til at restkoncentrationsdefinitionerne for aktivstoffer bør finde anvendelse som defineret i forordning (EF) nr. 396/2005, bør kun aktivstoffernes moderforbindelser opføres på listerne i bilag II og III til delegeret forordning (EU) 2016/128 med henblik på fremtidige ændringer af forordning (EF) nr. 396/2005.
                  
               
                     (6)
                  
                  
                     Delegeret forordning (EU) 2016/128 bør derfor ændres —
                  
               VEDTAGET DENNE FORORDNING:
         
            Artikel 1
            Artikel 3, stk. 1, i delegeret forordning (EU) 2016/128 affattes således:
            
               
                  »1.   I denne artikel forstås ved »restkoncentration« pesticidrester, jf. artikel 3, stk. 2, litra c), i forordning (EF) nr. 396/2005.«
               
            
         
         
            Artikel 2
            Bilag II og III til delegeret forordning (EU) 2016/128 ændres som angivet i bilaget til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. april 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 181 af 29.6.2013, s. 35.
         
            (2)  Kommissionens delegerede forordning (EU) 2016/128 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om fødevarer til særlige medicinske formål (EUT L 25 af 2.2.2016, s. 30).
         
            (3)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).
         
            (4)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).
      
      
         
            BILAG
            I bilag II og III til delegeret forordning (EU) 2016/128 foretages følgende ændringer:
            
                        1)
                     
                     
                        Bilag II affattes således:
                        
                           
                              »BILAG II
                              AKTIVSTOFFER SOM OMHANDLET I ARTIKEL 3, STK. 3
                              
                                          Stoffets moderstofs kemiske betegnelse1
                                          
                                       
                                       
                                          Maksimalgrænseværdi for restkoncentrationer (mg/kg)
                                       
                                    
                                          Cadusafos
                                       
                                       
                                          0,006
                                       
                                    
                                          Demeton-S-methyl
                                          Demeton-S-methylsulfon
                                          Oxydemeton-methyl
                                       
                                       
                                          0,006
                                       
                                    
                                          Ethoprophos
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        «
                  
                        2)
                     
                     
                        Bilag III affattes således:
                        
                           
                              »BILAG III
                              AKTIVSTOFFER SOM OMHANDLET I ARTIKEL 3, STK. 4
                              
                                          Stoffets moderstofs kemiske betegnelse (1)
                                          
                                       
                                    
                                          Aldrin
                                          Dieldrin
                                          Disulfoton
                                          Endrin
                                          Fensulfothion
                                          Fentin
                                          Haloxyfop
                                          Heptachlor
                                          Hexachlorbenzen
                                          Nitrofen
                                          Omethoat
                                          Terbufos.
                                       
                                    
                        «
                  
               (1)  Den seneste restkoncentrationsdefinition finder anvendelse som fastsat i de relevante bilag II, III, IV eller V til forordning (EF) nr. 396/2005 (restkoncentrationsdefinitionen er anført i parentes bag stoffets moderforbindelse).